આદર્શ મુસ્લિમના લક્ષણો : ડૉ. મહેબૂબ દેસાઈ | Prof. Mehboob Desai's Blog
← એમ.જે.પરમારના પીએચ.ડી. વાયવા : ૨૦ જુન ૨૦૧૩
ઈબાદત અને ઝકાતનો માસ : રમઝાન :: ડો. મહેબૂબ દેસાઈ →
June 26, 2013 · 10:48 AM	↓ Jump to Comments
v સાચો મુસ્લિમ હંમેશા ઇબાદત દ્વારા ખુદામય રહે છે. એ ઇબાદતમાં કયારેય ગફલત નથી કરતો. બલકે તેના જીવનનો મકસદ ખુદાની ઈબાદત જ હોય છે. કુરાને શરીફમાં કહ્યું છે, "જે લોકો પોતાની ઈબાદતને રક્ષતા રહે છે, ઉઠતા, બેસતા કે ઊંઘમાં પડખા ફેરવતા હોય ત્યારે પણ ખુદાની ઈબાદત કે સ્મરણ કરતા રહે છે, તેની હિફાઝત ખુદા કરે છે."
v જે ખુદાને પરમ દયાળુ માને છે. તેની કરુણા અને રહેમતને સર્વોપરી સમજે છે. ખુદાના ઇન્સાફને સ્વીકારે છે. આમલ અર્થાત કર્મના ફળની નિશ્ચિતતાને કયારેય ભૂલતો નથી. કુરાને શરીફમાં કહ્યું છે "રહમતી સબકતા ગઝબી" અર્થાત મારી કરુણા મારા કોપ કરતા અનહદ છે"
v કુરાને શરીફમાં ફરમાવ્યું છે, "ઇન્નારબ્બી ગફુરૂર રહીમ" અર્થાત મારો ખુદા રક્ષણહાર, ક્ષમાવાન અને અત્યંત દયાળુ છે" આ વિચારને દ્રઢપણે માનનાર અને જીવનમાં અપનાવનાર ખુદાનો સાચો બંદો છે.
v સાચો મુસ્લિમ વિપત્તિઓ-મુશ્કેલીઓમાં સબ્ર કરે છે. પોતાની મુશ્કેલીઓ-યાતનાઓ બીજા પર નથી નાખતો. ખુદાને તેને માટે જવાબદાર નથી ઠેરવતો. પણ સબ્ર કરી તે સહી લે છે. કુરાને શરીફમાં કહ્યું છે, " ઇન્નલ્લાહ મઅસ સાબરીન" અર્થાત અલ્લાહ સબ્ર કરનારાઓ સાથે છે.